Document ID: 31996D0624

KOMMISSIONENS BESLUTNING af 17. oktober 1996 om ændring af Rådets beslutning 79/542/EØF om listen over de tredjelande, hvorfra medlemsstaterne tillader indførsel af kvæg, svin, enhovede dyr, får og geder samt fersk kød og kødprodukter (Tekst af betydning for EØS) (96/624/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 3, og
ud fra følgende betragtninger:
Ved Kommissionens beslutning 79/542/EØF (2), senest ændret ved beslutning 96/605/EF (3), blev der opstillet en liste over tredjelande, hvorfra medlemsstaterne tillader indførsel af kvæg, svin, enhovede dyr, får og geder samt fersk kød og kødprodukter;
de argentinske og uruguayanske myndigheder har givet Kommissionen tilstrækkelige forsikringer om henholdsvis sundhedssituationen og de veterinærstrukturer, som det i hvert af disse lande påhviler at kontrollere kød af vilde, klovbærende dyr;
de tjekkiske myndigheder har givet Kommissionen tilstrækkelige forsikringer om henholdsvis sundhedssituationen og de veterinærstrukturer, som det påhviler at bekæmpe klassisk svinepest hos vildsvin;
beslutning 79/542/EØF bør derfor ændres;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til beslutning 79/542/EØF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 17. oktober 1996.

Labels: 3
17
5
6